CHEWA บวกแรง 10% มั่นใจรายได้ปีนี้โตเข้าเป้า 2.5 พันลบ. แถมหุ้นต่ำบุ๊ก
CHEWA บวกแรง 10% โดย ณ เวลา 14:43 น. อยู่ที่ระดับ 1.13 บาท บวกไป 0.10 บาท มั่นใจรายได้ปีนี้โตเข้าเป้า 2.5 พันลบ. แถมหุ้นต่ำบุ๊ก
CHEWA บวกแรง 10% โดย ณ เวลา 14:43 น. อยู่ที่ระดับ 1.13 บาท บวกไป 0.10 บาท มั่นใจรายได้ปีนี้โตเข้าเป้า 2.5 พันลบ. แถมหุ้นต่ำบุ๊ก
14 ต.ค. 2564

ผู้สื่อข่าวรายงานว่า วันนี้ (14 ต.ค.2564) ราคาหุ้น บริษัท ชีวาทัย จำกัด (มหาชน) หรือ CHEWA ณ เวลา 14:43 น. อยู่ที่ระดับ 1.13 บาท บวกไป 0.10 บาท หรือ 9.71% ราคาสูงสุด 1.14 บาท ต่ำสุด 1.02 บาท ด้วยมูลค่าการซื้อขาย 130.54 ล้านบาท ขณะที่ราคาหุ้นต่ำกว่ามูลค่าหุ้นทางบัญชีต่อหุ้น 1.48 บาท

โดยก่อนหน้านี้นายธนิศร นิติสาโรภาส รองกรรมการผู้จัดการสายงานการเงินและบัญชี CHEWA กล่าวว่า บริษัทยังคงมั่นใจว่ารายได้ปีนี้จะเป็นไปตามเป้าที่ตั้งไว้ราว 2,500 ล้านบาท ซึ่งครึ่งปีแรกมีรายได้แล้ว 1,170 ล้านบาท คิดเป็นประมาณ 50% ของเป้าหมายที่ตั้งไว้ และช่วงครึ่งปีหลังยังเห็นแนวโน้มการฟื้นตัวของเศรษฐกิจที่ดีจากมาตรการควบคุมการแพร่ระบาดและการฉีดวัคซีนของภาครัฐ ประกอบกับมาตรการกระตุ้นเศรษฐกิจและการเปิดให้นักท่องเที่ยวต่างชาติเข้ามาในประเทศ จะส่งผลให้ตลาดอสังหาริมทรัพย์ฟื้นตัวขึ้น
ทั้งนี้ ปัจจุบันบริษัทมีโครงการที่กำลังดำเนินการอยู่ 26 โครงการ มูลค่ารวม 24,998 ล้านบาท แบ่งออกเป็นโครงการที่สร้างเสร็จแล้วและอยู่ระหว่างการขาย 13 โครงการ มูลค่ารวม 14,632 ล้านบาท, โครงการที่กำลังก่อสร้าง 2 โครงการ มูลค่ารวม 2,581 ล้านบาท, โครงการ JOINT VENTURE 3 โครงการ มูลค่ารวม 430 ล้านบาท และโครงการที่ขายเสร็จสิ้นไปแล้ว 8 โครงการ มูลค่า 7,355 ล้านบาท
นอกจากนี้บริษัทมียอดขายรอโอน (Backlog) ณ สิ้นเดือน มิ.ย.64 อยู่ที่ 1,548 ล้านบาท โดยจะทยอยรับรู้ภายในปีนี้ 349 ล้านบาท และในช่วงไตรมาส 2/2565 และไตรมาส 3/2565 อีกราว 1,199 ล้านบาท โดยแบ่งออกเป็นคอนโดมิเนียม 91% และแนวราบ 8%
“กลยุทธ์ในช่วงครึ่งปีหลังยังคงเน้นการตลาดออนไลน์อย่างต่อเนื่อง เพื่อสร้างการรับรู้แบรนด์ผ่านตลาดระดับกลางและท้องถิ่น รวมไปถึงยังคงเน้นการดูและและให้บริการหลังการขายที่ดีที่สุดให้กับลูกค้า และยังคงมองหาโอกาส JOINT VENTURE ร่วมกับพันธมิตรเพื่อสร้างการเติบโตอย่างแข็งแกร่งในอนาคต”  นายธนิศร กล่าวว่า
อย่างไรก็ตามบริษัทยังคงมองหาทำเลที่ดินที่มีศักยภาพอย่างต่อเนื่อง โดยมีแผนเข้าซื้อที่ดินจำนวน 3 แปลง เพื่อพัฒนาเป็นโครงการบ้านเดี่ยว 1 แปลง และโครงการคอนโดมิเนียม 2 แปลง เพื่อนำมาพัฒนาโครงการใหม่ ๆ อีกด้วย